གསུམ་པ་དབལ་མོ་ལས་ཀྱི་ཐིག་ལེའི་འཕྱོང་ནི་འཕྲུལ་གཤེན་ཐེག་པ་དང་མཐུན་པར་འཕྲུལ་གཤེན་རྐྱང་པའི་དབང་དུ་མ་སོང་བར་རྫུ་འཕྲུལ་བཅུ་གསུམ་དང་དེ་ཡང་རྫུ་འཕྲུལ་བཅུ་གསུམ་སྡེ་ཚན་གསུམ་དུ་ཕྱེས་པའི་དང་པོ་དགྲ་ལ་དམིགས་པའི་རྫུ་འཕྲུལ་བདུན་ནི།གསེད་གསོ་གཉིས་དང་།དབབ་སྤྱད་གཉིས།ལྟས་ངན་དང་ཆོ་འཕྲུལ་གཉིས།ཇག་འཆིང་དང་བདུནོ།བགེགས་ལ་དམིགས་པ་བཞི་ནི།མནན་གཟིར་གཉིས་དང་།བཀར་སྲེག་གཉིས་དང་བཞིའོ།བོན་ཉིད་ལ་དམིགས་པ་གཉིས་ནི་བདག་དོན་དང་གཞན་དོན་གཉིས་སོ།འགྲེལ་བ་ཡིད་བཞིན་རྣམ་པར་བཀོད་པའི་རྒྱན་ལས་དོན་གྱི་སྒྲུབ་པ་དང་།སྣོད་བཅུད་དབང་བསྒྱུར་དང་།སེམས་པ་སྐུ་རྫོགས།འདོད་སྤྱོད་རོལ་བ།ཕྱག་རྒྱ་སྐུ་རྫོགས།ཐིག་ལེ་མྱུར་མགྱོགས།དབལ་མོ་སྡེ་གསུམ།སྣ་ཚོགས་པའི་ལས།ཕུད་སྦྱང་བ།དམར་ལམ།བྲོ་དང་བཅུ་གསུམ་ཞེས་གསུངས་ཤིང་བཅུ་གསུམ་གྲངས་མ་ཚང་པར་སེམས་སོ།སྲུང་ཟློག་བསད་གསུམ་མནན་སྲེག་འཕང་གསུམ་སོགས་ཀྱི་སྒོ་ནས་སངས་རྒྱས་ཀྱི་བསྟན་པ་དང་སེམས་ཅན་གྱི་འགྲོ་དོན་ལ་གནོད་ཅིང་འཚེ་བར་བྱེད་པའི་བསྒྲལ་བའི་ཞིང་བཅུ་རུ་གྱུར་བའི་སྡིག་ཆེན་དམ་ཉམས་རྣམས་ཞེ་སྡང་གཉེན་པོ་ཞེ་སྡང་གི་ལྷ་རུ་སྦྱང་སྟེ་རྣམ་ཤེས་བོད་ཉིད་ཀྱི་དབྱིངས་སུ་བསྒྲལ་བར་བྱེད་བའོ།